SANTA MARIA, Ilocos Sur – Maysa a lalaki a mapapati a CIDG asset ti pinaltogan dagiti di nabigbig a suspek idiay Barangay Poblacion Norte itoy nga ili itay nabiit.
Nainaganan ti biktima a ni Ramsey Asuncion, 23, baro, residente iti Nalvo, ditoy nga ili.
Segun iti police blotter ditoy, agbuybuya ti biktima ken ti kalib-inna iti telebision idi pinaltogan dagiti dua a suspek a nakasugatanna iti paset ti bagina.
Naglibas dagiti suspek idinto a naitaray ti biktima iti Reyes Clinic and Hospital tapno maagasan.
Kalibre 45 ti paltog a mapapati a naaramat iti pammaltog.#
ilo_Latn ilo_Latn ilo_Latn ilo_Latn ilo_Latn